Мәҡәләләрҙе мөхәррирләгәндә консенсусҡа ғәҙәти юл менән өлгәшелә — ҡатнашыусыларҙың береһе Википедияның ниндәйҙер бер битендә төҙәтеү йәки өҫтәмә индергәндән һуң, үҙгәреште күргән һәр кем уны үҙгәртеп йәки шул килеш ҡалдырып, үҙ фекерен белдерә ала. Шул килеш ҡалдырған, йәғни «шымып» ҡалған осраҡта, был ҡатнашыусының төҙәтмә менән килешеүен белдерә, әгәр ҙә был турала ҡатнашыусыларҙың күбеһенә билдәле булһа. Википедияның ҡағиҙәләренә һәм ҡулланмаһына үҙгәрештәр индергәндә йәки индерергә уйлау тураһында һүҙ сыҡҡанда берләшмәгә был турала тейешле форумдар аша махсус рәүештә хәбәр итергә кәрәк, был консенсусты юғарыраҡ кимәлдә өлгәшеүҙе тәьмин итеп эшләнә.